CELEX: 32021D1919
Language: lt
Date: 1635465600000
Title: Tarybos sprendimas (ES) 2021/1919 2021 m. spalio 29 d. dėl pozicijos, kurios Europos Sąjungos vardu turi būti laikomasi Susitarimo dėl oficialiai remiamų eksporto kreditų dalyvėms pagal rašytinę procedūrą priimant sprendimą peržiūrėti to Susitarimo VI priede pateiktą Anglimis kūrenamų elektrinių elektros gamybos sektoriaus susitarimą

2021 11 4   
               
               
                  LT
               
               
                  Europos Sąjungos oficialusis leidinys
               
               
                  L 389/21
               
            
         TARYBOS SPRENDIMAS (ES) 2021/1919
         2021 m. spalio 29 d.
         dėl pozicijos, kurios Europos Sąjungos vardu turi būti laikomasi Susitarimo dėl oficialiai remiamų eksporto kreditų dalyvėms pagal rašytinę procedūrą priimant sprendimą peržiūrėti to Susitarimo VI priede pateiktą Anglimis kūrenamų elektrinių elektros gamybos sektoriaus susitarimą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdami į Europos Komisijos pasiūlymą,
         kadangi:
         
                     (1)
                  
                  
                     Ekonominio bendradarbiavimo ir plėtros organizacijos (EBPO) Susitarime dėl oficialiai remiamų eksporto kreditų (toliau – Susitarimas), įskaitant to Susitarimo VI priede pateiktą Anglimis kūrenamų elektrinių elektros gamybos sektoriaus susitarimą (toliau – Sektoriaus susitarimas), pateiktos gairės Europos Parlamento ir Tarybos reglamentu (ES) Nr. 1233/2011 (1) perkeltos į Sąjungos teisę ir yra teisiškai privalomos Sąjungoje;
                  
               
                     (2)
                  
                  
                     pagal Sektoriaus susitarimą Susitarimo dalyvės (toliau – dalyvės) turi pagal rašytinę procedūrą priimti sprendimą peržiūrėti Sektoriaus susitarimą, siekiant labiau sugriežtinti jo sąlygas ir taip siekti bendro tikslo – spręsti klimato kaitos problemą ir toliau mažinti oficialią paramą anglimis kūrenamoms elektrinėms;
                  
               
                     (3)
                  
                  
                     sprendimas peržiūrėti Sektoriaus susitarimą turėtų atitikti Europos Sąjungos tarptautinius įsipareigojimus pagal Paryžiaus susitarimą ir Sąjungos klimato politiką;
                  
               
                     (4)
                  
                  
                     Europos Sąjungos Taryba savo 2021 m. sausio 25 d. išvadose „Klimato ir energetikos srities diplomatija: rezultatų siekimas Europos žaliojo kurso išorės aspektuose“ paragino pasaulio mastu laipsniškai panaikinti aplinkai kenksmingas iškastinio kuro subsidijas laikantis aiškaus tvarkaraščio ir ryžtingai bei teisingai visame pasaulyje užtikrinti pertvarką siekiant poveikio klimatui neutralumo, be kita ko, laipsniškai atsisakyti energijos gamybai naudoti anglis, jei netaikomas taršos mažinimas, ir pirmiausia nedelsiant nutraukti visą naujos anglių pramonės infrastruktūros trečiosiose šalyse finansavimą;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi dalyvėms pagal rašytinę procedūrą priimant sprendimą peržiūrėti Sektoriaus susitarimą, nes dalyvių sprendimas pagal Reglamentą (ES) Nr. 1233/2011 bus privalomas Sąjungai ir galės labai paveikti Sąjungos teisės aktų turinį,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi dalyvėms pagal rašytinę procedūrą priimant sprendimą peržiūrėti Ekonominio bendradarbiavimo ir plėtros organizacijos Susitarimo dėl oficialiai remiamų eksporto kreditų VI priede pateiktą Anglimis kūrenamų elektrinių elektros gamybos sektoriaus susitarimą, grindžiama Europos Sąjungos pozicija (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. spalio 29 d.
            
               
                  Tarybos vardu
               
               
                  Pirmininkas
               
               G. DOVŽAN
            
         
         
            (1)  2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų gairių taikymo oficialiai remiamiems eksporto kreditams, kuriuo panaikinami Tarybos sprendimai 2001/76/EB ir 2001/77/EB (OL L 326, 2011 12 8, p. 45).
         
            (2)  Žr. dokumentą ST 12623/21 (http://register.consilium.europa.eu).